text: Advarer mod tyves brug af russerposer
  08 marts 2012 kl. 10.15
  Syd- og Sønderjyllands Politi advarer de forretningsdrivende i Sønderborg efter at lokalpolitiet inden for den sidste uge ved flere lejligheder har beslaglagt nogle af de såkaldte russerposer.
  Russerposer er poser foret med alufolie. De anvendes typisk i butikker, hvor butikstyve så mener, de kan snyde de installerede alarmer ved at blokere for signalet i den vare, de stjæler.
  
  Stigende problem
  Den seneste tids fund af russerposer indikerer, at det i øjeblikket er en meget anvendt fremgangsmåde. Politiet har også erfaret, at flere har forsøgt at købe mærkevare-indkøbsposer. Måske for at lave dem om til russerposer.
  Poserne er lavet så godt, at de ligner almindelige indkøbsposer. Derfor fatter de forretningsdrivende typisk ikke mistanke til dem.
  Dog kan den foring, de er udstyret med, betyde at flere af poserne lyder anderledes, da de ?knitrer? mere end normalt. 
  Hvis forretningsdrivende har spørgsmål omkring russerposerne kan politiet kontaktes på tlf. 56 42 41 15.
  